પ્રાપ્ત માહિતી પ્રમાણે આગામી તા.રર નવેમ્બરે અમદાવાદ મ્યુનિસિપલ કોર્પોરેશનની ચૂંટણી યોજાનાર છે. ભૂતકાળમાં ચૂંટણીઓ વખતે મતદારોને રીઝવવા અથવા અન્ય કારણસર દેશી-વિદેશી દારૂની રેલમછેલ કરાતી હતી. આ અંગે અગાઉ પણ અનેક ફરિયાદો સત્તાવાળાઓને મળી હતી. આ ચૂંટણીમાં આ પ્રકારની આવી કોઇ અસામાજિક પ્રવૃત્તિ ન થાય તે હેતુસર ચૂંટણીપંચે શહેર પોલીસને કડક પગલાં ભરવા તાકીદ કરતાં પોલીસતંત્ર દારૂ-જુગારના અડ્ડા પર તૂટી પડ્યું છે. જેના કારણે બુટલેગરો ભૂગર્ભમાં ચાલ્યા ગયા છે.